Eelnõu

NARVA LINNAVOLIKOGU

O T S U S

Narva                                                                                             __ . __ . 2007  nr  _____

Projekti “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku”  

sildfinantseerimise lubamine 

1. ASJAOLUD  JA  MENETLUSE  KÄIK

Narva Linnavolikogu 20.04.2006 otsusega nr 67 kinnitati projekt “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku” omafinantseering 702 141 krooni ulatuses ja anti Linnavalitsusele lubamine sildfinantseeringu võtmiseks.

Projekt näeb ette Narva ja Jaanilinna sadamate arendamiseks navigatsiooniseadmete ostu ja paigaldamist, uuringute läbiviimist, veemarsruudi ja kodulehekülje loomist, väikeinvesteeringute tegemist (sh vesi, elekter, jäätmete mahutid), reklaamikampaania läbiviimist ja trükiste väljaandmist. Projekti algus augustist 2006.a. kuni 30. juuni 2008.a ning projekti üldsumma moodustab 6 167,0 tuh krooni. Projekt “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku” rahastatakse riigieelarvest (Sisseministeerium), ERDF-st, TACIS-st ja Narva linna eelaervest.

ERDF-i  (321 179 krooni ) ning Sisseministeeriumi (70 198 krooni) toetus laekub pärast poolaasta aruande aktsepteerimist kuni 20.12.2007.a. Selleks, et Narva Linnavara- ja Majandusamet saaks projekti kulude eest õigeaegselt tasuda, on üheks võimaluseks võtta pangast sildfinantseerimise laen või katta lisaeelarvest. Sildfinantseerimist on vaja 2007. aastal 1 308 600 krooni ja 2008. aastal 2 500 000 krooni ulatuses. 

Sildfinantseerimine tähendab väljamakseid linnaeelarvest toetust sisaldava projekti kulude katteks toetusest saadavate vahendite ulatuses enne toetuse laekumist. Toetuse vahendite laekumisel linnaeelarve vahendid taastatakse. Sildfinantseerimine on sisuliselt toetuse krediteerimine ning selleks on võimalik kasutada panga sildfinantseerimise laenu.

2.  ÕIGUSLIKUD  JÄRELDUSED

Kohaliku omavalitsuse korralduse seaduse § 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. 

Seega projektide sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellegi teise kinnitada.

3.  OTSUS
Lubada Narva Linnavalitusel katta sildfinantseerimise väljamaksed lisaeelarve arvelt 2007. aastal 1 308 600 krooni ulatuses ja 2008. aastal 2 500 000 krooni ulatuses projekti “Narva River Water Routes, Narva jõe veeturismi marsruutide arendamine ja integreerimine Läänemere väikesadamate ühtsesse võrgustikku” realiseerimiseks.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

